open-index/open-wikipedia-markdown huggingface dataset:
โรงเรียนบดินทรเดชา (สิงห์ สิงหเสนี) นนทบุรี

**โรงเรียนบดินทรเดชา (สิงห์ สิงหเสนี) นนทบุรี** เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา

## ประวัติ
โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า **โรงเรียนบางกรวย** เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน

ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น **โรงเรียนบดินทรเดชา (สิงห์ สิงหเสนี) นนทบุรี**

## คณะสี
* คณะพรหมสุรินทร์ (สีชมพู)
* คณะราชโยธา (สีเขียว)
* คณะเกษตรรักษา (สีแสด)
* คณะราชสุภาวดี (สีฟ้า)

## หลักสูตรและแผนการเรียน

#### ระดับชั้นมัธยมศึกษาตอนต้น
*ห้องเรียนพิเศษภาษาอังกฤษ English Program : EP
*ห้องเรียนทั่วไปส่งเสริมศักยภาพ ด้านวิทยาศาสตร์ คณิตศาสตร์ และเทคโนโลยี SMT (Science Math Technology)
*ห้องเรียนทั่วไปส่งเสริมศักยภาพ ด้านภาษาอังกฤษ และคณิตศาสตร์ EM (English Mathametic)
*ห้องเรียนทั่วไปส่งเสริมศักยภาพ ด้านภาษาอังกฤษ และภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)
*ห้องเรียนทั่วไปส่งเสริมศักยภาพ ด้านกีฬา TEP
#### ระดับชั้นมัธยมศึกษาตอนปลาย
*ห้องเรียนทั่วไปส่งเสริมศักยภาพ ด้านวิทยาศาสตร์ คณิตศาสตร์ และเทคโนโลยี SMT (Science Math Technology)
*ห้องเรียนทั่วไปส่งเสริมศักยภาพ ด้านภาษาอังกฤษ และคณิตศาสตร์ EM (English Mathametic)
*ห้องเรียนทั่วไปส่งเสริมศักยภาพ ด้านภาษาอังกฤษ และภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)

*ห้องเรียนทั่วไปส่งเสริมศักยภาพ ด้านกีฬา TEP
*ห้องเรียนทั่วไปส่งเสริมศักยภาพ HEP ด้านคหกรรมศาสตร์ (ทวิศึกษา)

## ทำเนียบผู้บริหารโรงเรียน

## ตราสัญลักษณ์ประจำโรงเรียน

Bodindecha (Sing Singhaseni) Nonthaburi School.png|แบบสี แบบที่ 1
Bodindecha (Sing Singhaseni) Nonthaburi School Emblem.png|แบบสี แบบที่ 2
Bodindecha (Sing Singhaseni) Nonthaburi School Emblem (Outline).png|แบบขาวดำ


## อ้างอิง

## แหล่งข้อมูลอื่น
* เว็บไซต์โรงเรียนบดินทรเดชา (สิงห์ สิงหเสนี) นนทบุรี 
* 
* 

นนทบุรี
หมวดหมู่:โรงเรียนในจังหวัดนนทบุรี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานนทบุรี
หมวดหมู่:โรงเรียนที่ก่อตั้งในปี พ.ศ. 2503
หมวดหมู่:สิ่งก่อสร้างในอำเภอบางกรวย
กลิ่นสีและทีแปรง

**กลิ่นสีและทีแปรง** () เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำจากสองภาคแรก เข้าฉายเมื่อวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม) ญาณ (รับบทโดย องอาจ เจียมเจริญพรกุล)

## โครงเรื่อง
เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ ศ.เกียรติคุณพิษณุ ศุภนิมิตร ศิลปินแห่งชาติ สาขาทัศนศิลป์ (ภาพพิมพ์) ประจำปีพุทธศักราช ๒๕๖๕ ในชื่อ "กลิ่นสีและทีแปรง"

## นักแสดง
* พูนพงษ์ สุทธิมูลนาม ..... วันฮาร์ท
* วิจิตรา ตริยะกุล ..... จับจัง
* ธรรมนูญ ทัศโน ..... บางรัก
* ณัฐริกา ธรรมปรีดานันท์ ..... กี้ร์
* อังคูณ ช่วงกรุด ..... ฮัลโหล
* ธีรภัทร พัวพันทอง ..... เบบี้บอย
* สมเกียรติ ทองมาก ..... จะเด็ด
* สุริยะ พจน์ชัยจงดี ..... โซเวียต
* บุษบา มหัตถพงษ์ ..... แมงเหม็น
* ศุภมาศ พะหุโล ..... น้ำคลำ
* วรรณภา พู่สกุลสถาพร ..... อุมา
* พิชริยะประภา นาคบุญชัย ..... ลิลลี่
* ขวัญลดา แซ่ลิ้ม ..... หม๋วย
* วรภรรท สิทธิรัตน์ ..... โนะเนะ
* วัชระ ปานเอี่ยม ..... ยุทธการ
* ศุภกร อุดมชัย ..... ตะวัน
* รัก กล้าณรงค์ ..... ฉลองชาย
* องอาจ เจียมเจริญพรกุล ..... ญาณ
* พัฒน เหลืองจรัสสุริยา ..... อ.ปัตยา
* ปวันรัตน์ นาคสุริยะ ..... อ.ฝรั่ง
* ธันชัย ปาละกูล ..... เสี้ยน
* ค่อม ชวนชื่น ..... ใบ
* กล้วย เชิญยิ้ม ..... สุริน
* แหลมทอง หาญจางสิทธิ ..... สุทิน
* สามารถ จับโจร ..... สุรา
* ยุทธนา คำชำนาญ ..... ตีนผี
* น้อง ..... ฉวีวรรณ
* แอคอาร์ท ..... เฮเลน
* แหม่ม ..... งามตา
* เอ๋ ..... ป้อน
* เจี๊ยบ ..... ถั่วงอก
* โบ๊ท ..... สมาธิ
* ลีออง ..... ลีออง

## เกร็ดข้อมูล
* ธรรมนูญ ทัศโน (เปิ้ล ทีโบน) เสียชีวิตด้วยอุบัติเหตุทางรถยนต์ ในวันที่ 14 มกราคม พ.ศ. 2539 ก่อนภาพยนตร์ฉายเพียง 3 เดือน และอยู่ในระหว่างการตัดต่อ ทำให้เสียงบทสนทนาของ บางรัก ตัวละครนำที่เล่นในเรื่อง ถูกแทนด้วยเสียงของ กฤษณ์ ธรรมโชติกา (หนุ่ม ทีโบน) เพื่อนร่วมวง ทีโบน เนื่องจากมีน้ำเสียงพูดคล้ายกัน
* กลิ่นสีและทีแปรง ได้นำมาฉายทางทีวีไทยในคืนวันเสาร์ที่ 25 กันยายน พ.ศ. 2553 ในรายการแกะกล่องหนังไทย

## แหล่งข้อมูลอื่น
* ไทยฟิล์ม
* หนังดี
* สยามเวป สนุก แฮนด์บิล 
* บทความจาก TK Park 

หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ออกฉายในปี พ.ศ. 2539
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทยในคริสต์ทศวรรษ 1990
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
สวิชญา วาทะพุกกะณะ

**สวิชญา วาทะพุกกะณะ** หรือที่คุ้นเคยในชื่อเดิม **วิจิตรา ตริยะกุล** (เกิด 10 พฤศจิกายน พ.ศ. 2522)  เป็นนักแสดงหญิงชาวไทย

## ประวัติ
สวิชญา วาทะพุกกะณะ หรือ วิจิตรา ตริยะกุล เข้าวงการจากภาพยนตร์เรื่องเสียดาย กำกับการแสดงโดย หม่อมเจ้าชาตรีเฉลิม ยุคล โดยรับบทเป็น แป๋ม ใน พ.ศ. 2537 จากการชักชวนของวิยะดา อุมารินทร์ ผู้เป็นอาแท้ ๆ  จนทำให้ วิจิตรา ตริยะกุล มีผลงานทางภาพยนตร์ ตามมาเป็นจำนวนมากได้แก่ น้ำเต้าหู้และครูระเบียบ 2 (พ.ศ. 2538), กลิ่นสีและทีแปรง (พ.ศ. 2539), ท้าฟ้าลิขิต (พ.ศ. 2540), กุมภาพันธ์ (พ.ศ. 2546), เดอะเมีย (พ.ศ. 2548) เป็นต้น นอกผลงานด้านภาพยนตร์ วิจิตรา ตริยะกุล ได้มีผลงานละครเป็นระยะ ได้แก่ แก้วตาหวานใจ (ช่อง 7), หัวใจในสุญญากาศ (ช่อง 7), มัจจุราชจำแลง (ช่อง 7), ฉลุย (ช่อง 3), วัยอลวน (ช่อง 3), วัยร้ายไฮสคูล (ช่อง 3) เป็นต้น นอกจากนั้นยังมีผลงานด้านพิธีกร รายการ Sign Variety ออกอากาศทางเนชั่น แชนแนล มีผลงานภาพยนตร์เรื่อง วงจรปิด รับบท หญิงสาวในลิฟท์ (พ.ศ. 2555)

นอกจากผลงานบันเทิงแล้ว ในทางการเมือง ยังเป็นผู้ที่สนใจติดตามการเมืองมาตั้งแต่เด็ก เคยผ่านการทำงานในคณะทำงานของพรรคการเมืองต่าง ๆ ในการเลือกตั้งเมื่อวันที่ 24 มีนาคม พ.ศ. 2562 ได้ลงรับสมัครรับเลือกตั้งในเขต 21 กรุงเทพมหานคร (บางนา, พระโขนง) ในสังกัดพรรครักษ์ผืนป่าประเทศไทย ปัจจุบันได้ย้ายมาสังกัดพรรคชาติพัฒนากล้า ซึ่งเธอได้รับคำชื่นชมจากการใช้ภาษามือสื่อสารกับผู้มีปัญหาทางการได้ยินในงาน ๆ หนึ่ง

## การศึกษา
* มัธยมศึกษา : โรงเรียนราชวินิตบางแก้ว
* ปริญญาตรี : คณะมนุษยศาสตร์ มหาวิทยาลัยรามคำแหง
* ปริญญาโท : คณะรัฐศาสตร์ มหาวิทยาลัยรามคำแหง

## ผลงาน
### ภาพยนตร์
* เสียดาย รับบท แป๋ม (พ.ศ. 2537)
* น้ำเต้าหู้และครูระเบียบ 2 (พ.ศ. 2539)
* กลิ่นสีและทีแปรง (พ.ศ. 2539)
* ถนนนี้หัวใจข้าจอง (พ.ศ. 2540)
* ท้าฟ้าลิขิต (พ.ศ. 2540)
* กุมภาพันธ์ รับบท เหมียว (พ.ศ. 2546)
* บุปผาราตรี รับบท คนถูกผีเข้า(ปลอม) (พ.ศ. 2546)
* เดอะเมีย รับบท ปุ๊ย (พ.ศ. 2548)
* วงจรปิด รับบท หญิงสาวในลิฟท์ (พ.ศ. 2555)

### ละครโทรทัศน์
* 2538 เขย่าขวัญวันพุธ (ช่อง 3)
* 2540 สาวใช้ไฮเทค (ช่อง 3)
* 2540 อยากได้เธอไว้คนเดียว (ช่อง 5)
* 2541 ฉลุย (ช่อง 3)
* 2542 วัยอลวน อลวนหนนี้...ไม่มีถอย (ช่อง 3)
* 2542 วัยอลวน (ช่อง 3)
* 2543 เจ้าสัวน้อย (ช่อง 7)
* 2543 มัจจุราชจำแลง (ช่อง 7)
* 2544 หัวใจในสุญญากาศ (ช่อง 7)
* 2544 วัยร้ายไฮสคูล (ช่อง 3)
* 2546 แก้วตาหวานใจ (ช่อง 7)
* 2546 หนึ่งฤทัย (ช่อง 3)
* 2547 ผักบุ้งกับกุ้งนาง (ช่อง 7)
* 2548 มิตร ชัยบัญชา มายาชีวิต (ช่อง 7)
* แรกรุ่นวุ่นรัก (ช่อง 3)
* รักเกิน100
* สืบจากศพ

### พิธีกร
* รายการ แอท ไซน์ วาไรตี้ (@Sign Variety) ออกอากาศทาง เนชั่น แชนแนล

### มิวสิควีดีโอ
* เพลง "ครูกระดาษทราย" ของ ทราย เจริญปุระ

## รางวัล
* รางวัลภาพยนตร์แห่งชาติ สุพรรณหงส์ ครั้งที่ 4 (พ.ศ. 2537) สาขา ดาราประกอบหญิงยอดเยี่ยม จากภาพยนตร์เรื่องเสียดาย
* รางวัลภาพยนตร์แห่งชาติ สุพรรณหงส์ ครั้งที่ 7 (พ.ศ. 2540) สาขา ดาราประกอบหญิงยอดเยี่ยม จากภาพยนตร์เรื่องท้าฟ้าลิขิต

## อ้างอิง

## แหล่งข้อมูลอื่น
* ประวัติ วิจิตรา ตริยะกุล จากthaifilmdb
* ประวัติ วิจิตรา ตริยะกุล จากnangdee

หมวดหมู่:นักแสดงหญิงชาวไทย
หมวดหมู่:ผู้ชนะรางวัลนักแสดงสมทบหญิงยอดเยี่ยมสุพรรณหงส์
หมวดหมู่:พิธีกรชาวไทย
หมวดหมู่:นักการเมืองสตรีชาวไทย
หมวดหมู่:พรรคไทยก้าวใหม่
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากโรงเรียนราชวินิตบางแก้ว
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
ตำบลจักราช (อำเภอจักราช)

**จักราช** เป็นตำบลหนึ่งในอำเภอจักราช จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลจักราช** และ **องค์การบริหารส่วนตำบลจักราช** เป็นที่ตั้งของศูนราชการอำเภอจักราช

## อาณาเขตติดต่อ
* **ทิศเหนือ**     ติดต่อกับ ตำบลหนองระเวียง (อำเภอพิมาย) และตำบลหนองพลวง (อำเภอจักราช)
* **ทิศใต้**       ติดต่อกับ ตำบลศรีละกอ และตำบลหนองขาม
* **ทิศตะวันออก** ติดต่อกับ ตำบลหลุ่งประดู่ (อำเภอห้วยแถลง) และตำบลหินโคน (อำเภอจักราช)
* **ทิศตะวันตก**  ติดต่อกับ ตำบลทองหลาง 
## การปกครอง
### หมู่บ้าน
**ตำบลจักราช** ประกอบด้วย หมู่บ้าน ดังนี้

* หมู่ที่ 1 หนองคล้า
* หมู่ที่ 2 โนนพฤกษ์
* หมู่ที่ 3 ตะกุดเครือปลอก
* หมู่ที่ 4 จักราช
* หมู่ที่ 5 หนองบัวกลาง
* หมู่ที่ 6 โคกซาด
* หมู่ที่ 7 หนองนกกวัก
* หมู่ที่ 8 หนองพลวง
* หมู่ที่ 9 หนองพฤกษ์
* หมู่ที่ 10 หนองจอก
* หมู่ที่ 11 น้ำซับ
* หมู่ที่ 12 สะพานถม
* หมู่ที่ 13 โนนงิ้ว
* หมู่ที่ 14 โนนพะไล

## การปกครองส่วนท้องถิ่น
พื้นที่ของตำบลจักราช อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลจักราช ข้อมูล ณ ธันวาคม 2564*

## อ้างอิง

จักราช
ชูศักดิ์ ราษีจันทร์

**ชูศักดิ์ ราศรีจันทร์** เป็นนักเขียนที่มีชื่อเสียง ด้วยมีชื่อเสียงเป็นที่ต้องการของสำนักพิมพ์หลายสำนักพิมพ์ เมื่อเขียนพร้อม ๆ กันหลายสำนักพิมพ์ จึงมีหลายนามปากกา ชูศักดิ์ ราษีจันทร์ เริ่มต้นงานเขียนในนิตยสาร "ฟ้าเมืองไทย" ของ อาจินต์ ปัญจพรรค์ มีผลงานเขียนสารคดีชีวิตของมัคคุเทศก์ในชุด "ไกด์บางกอก" จนโด่งดังด้วยนามปากกา "ต๊ะ ท่าอิฐ" ต่อมาเริ่มเขียนนวนิยายบู๊ที่นิตยสาร "บางกอก" รายสัปดาห์ ด้วยนามปากกา "ต๊ะ ท่าอิฐ" และ "น่าน นฤบดินทร์" ส่วนผลงานนวนิยายแนวบู๊ ที่มีบทรักวาบหวามพิสดาร จะใช้นามปากกา "ก้องหล้า สุรไกร" ช่วงหนึ่งยังเขียนแนวนี้ลงหนังสือพิมพ์ไทยรัฐ และเขียนสารคดีเกี่ยวกับทหารรับจ้างของไทยในลาว และเวียดนาม ด้วยนามปากกา "เชียงแสน ราษีจันทร์" 

ช่วงที่มีชื่อเสียงสูงสุด คือ ช่วงที่เขียนนิยายบู๊ที่นิตยสาร "บางกอก" ซึ่งนิยายของเขาถูกซื้อไปสร้างเป็นภาพยนตร์จอเงินเกือบทุกเรื่อง จนสนิทคุ้นเคยกับสมบัติ เมทะนี ที่มาซื้อนิยายเขาไปสร้างเป็นภาพยนตร์ เพราะเกิดปีเดียวกัน เคยได้รับเชิญให้แสดงภาพยนตร์ คู่กับสมบัติ เมทะนี และจารุณี สุขสวัสดิ์ ในเรื่อง"สลักจิต" ต่อมาด้วยปัญหาสุขภาพ จึงห่างหายจากงานเขียน ปัจจุบันเลิกเขียนผลงานใหม่ ๆ แล้ว

ชูศักดิ์ ราษีจันทร์ เกิดเมื่อวันที่ 12 มิถุนายน พ.ศ. 2480 ที่ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นศิษย์เก่าคณะนิติศาสตร์ มหาวิทยาลัยธรรมศาสตร์ แต่เรียนไม่จบ แล้วหันไปเรียนวิทยาลัยครู เป็นครูสอนวิชาภาษาอังกฤษที่โรงเรียนในจังหวัดอุตรดิตถ์ เคยมีประสบการณ์เป็นไกด์ผีอยู่ในกรุงเทพ และเป็นล่ามให้กับทหารซึ่งนำมาใช้เขียนสารคดีชุด "ไกด์บางกอก" ที่สร้างชื่อเสียงให้

ระหว่างเป็นครูสอนภาษาอังกฤษ ชูศักดิ์ ราษีจันทร์ เขียนเรื่องสั้นและสารคดีส่งนิตยสาร แต่ไม่มีชื่อเสียงนัก จนกระทั่งได้เขียนสารคดีเกี่ยวกับชีวิตมัคคุเทศก์ ส่งให้ "ฟ้าเมืองไทย" ซึ่งมี อาจินต์ ปัญจพรรค์ เป็นบรรณาธิการ เมื่อ พ.ศ. 2513 แต่ไม่ได้ตีพิมพ์ จนกระทั่งวันหนึ่งทางสำนักพิมพ์เกิดติดขัดเรื่องต้นฉบับในชุด "บ้านนี้มีห้องว่างให้เช่า" ของ 'รงค์ วงษ์สวรรค์ ซึ่งเป็นเรื่องเอกในฉบับมาไม่ทัน เฉลิมศักดิ์ ศิลาพร ผู้ช่วยบรรณาธิการจึงนำเรื่อง "แหม่มสอนจูบ" ของ ต๊ะ ท่าอิฐ มาลงตีพิมพ์แทน ปรากฏว่าเป็นที่นิยม และสร้างชื่อเสียงให้กับ ต๊ะ ท่าอิฐ มาตั้งแต่นั้น

## อ้างอิง

* 

หมวดหมู่:บุคคลจากอำเภอเมืองอุตรดิตถ์
หมวดหมู่:นักเขียนสารคดีชาวไทย
หมวดหมู่:นักเขียนนวนิยายชาวไทย
หมวดหมู่:บุคคลที่เกิดในปี พ.ศ. 2480
ธรรมนูญ ทัศโน

**ธรรมนูญ ทัศโน**  หรือ **เปิ้ล ทีโบน**  เกิดในปี พ.ศ. 2510 เป็นนักร้องแนวเร็กเก้ และนักดนตรีชาวไทย  มีผลงานในวงทีโบน มีเพลงร้องในนามวงทีโบนที่ฮิตอย่าง *เธอเห็นท้องฟ้านั้นไหม*  เสียชีวิตเมื่อวันที่ 14 มกราคม ปี พ.ศ. 2539 จากอุบัติเหตุทางรถยนต์ ด้วยวัยเพียง 29 ปี

## ประวัติ
เปิ้ล เกิดช่วงปี พ.ศ. 2510 ข้อมูลไม่ยืนยัน แต่หลายคนบอกว่าเขาเป็นชาว จ.ชลบุรี เขาเป็นสมาชิกวงทีโบนตั้งแต่ยุคก่อตั้งกับเพื่อนสมาชิกอีก 8 คน 

แรกเริ่มก็รวมตัวกันเล่นกันอยู่ที่ "ร้านบลูยีนส์" โดยชื่อวง ‘ทีโบน’ นั้นนำมาจากป้ายชื่อยีห้อของกางเกงยีนส์ที่ แก๊ป-เจษฎา ธีระภินันท์ ออกแบบขาย ต่อมาทีโบนได้ไปแจมเล่นอะคูสติกกับ โอ๋ (ธีร์ ไชยเดช) ที่ร้านแซ็กโซโฟน ย่านอนุสารีย์ชัยสมรภูมิ  

จนฝีมือไปเข้าตา “ประภาส ชลศรานนท์” จึงชักชวนวงทีโบนให้มาทำอัลบั้ม จากนั้น ด้วยประโยค "สนใจมาเป็นซูปเปอร์สตาร์มั้ย?” จาก จิก ประภาส ชลศรานนท์ พวกเขาจึงได้ก้าวเข้าสู่ในวงการเป็นศิลปินเพลง จึงทำให้เกิด ‘ทีโบน’ ชุดแรกขึ้นมา เมื่อปี พ.ศ. 2535 ชื่อชุด “จังหวะนี้ใจดีเข้ากระดูกดำ” มีเพลงฮิตอย่าง “เธอเห็นท้องฟ้านั่นไหม” ที่เปิ้ลเป็นผู้ขับร้อง แจ้งเกิดไปเลยในชุดแรก ต่อมาทีโบนออกอัลบั้มชุดที่ 2 ‘คุณนายสะอาด’ ปี 2537 ตามมาด้วยจบอัลบั้มชุดที่ 3 ‘เล็ก ชิ้น สด’ 2537 ที่มีเพลงเพราะอย่าง ‘แรงดึงดูด’ ที่ดังปังมากๆ 

เพราะได้เป็นเพลงโฆษณาขนมขบเคี้ยวชิ้นหนึ่งวัยรุ่นชื่นชอบ โดยมีพระเอกโฆษณาคือเจสัน ยัง ขณะยังเป็นวันรุ่น ต้องบอกเลยว่า ในช่วงเวลานั้นวงทีโบน และเปิ้ล นับว่ากำลังได้รับความนิยมเป็นวงกว้างทั้งเรื่องดนตรีและการแสดง 

ช่างน่าเสียดายที่ภาพยนตร์ซึ่งเขาเล่นไว้ ยังไม่ทันได้เข้าฉาย ก็เกิดข่าวเศร้าเมื่อวันที่ 14 มกราคม พ.ศ. 2539 เปิ้ลประสบอุบัติเหตุทางรถยนต์เสียชีวิตทันทีในวัยเพียง 29 ปีเท่านั้น

## ผลงาน
### เพลง
* วงทีโบน
** อัลบั้ม "จังหวะนี้ใจดี เข้ากระดูกดำ" (2535)
** อัลบั้ม "คุณนายสะอาด" (2537) 
** อัลบั้ม "เล็กชิ้นสด" (2537)

### ภาพยนตร์
* พ.ศ. 2539 กลิ่นสีและทีแปรง ..... บางรัก

## อ้างอิง

## แหล่งข้อมูลอื่น
* หนังดี
* ภาพจากพันธ์ทิป

หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย‎‎
หมวดหมู่:นักแสดงชายชาวไทยในศตวรรษที่ 20‎‎
หมวดหมู่:เสียชีวิตจากอุบัติเหตุทางถนนในประเทศไทย
เจ้าชายอดอลฟัส ดยุกแห่งเคมบริดจ์

**เจ้าชายอดอลฟัส ดยุกแห่งเคมบริดจ์** (; 24 กุมภาพันธ์ ค.ศ. 1774 กรกฎาคม ค.ศ. 1850) เป็นสมาชิกในพระราชวงศ์ฮันโนเวอร์ ทรงสถาปนาเป็น *ดยุกแห่งเคมบริดจ์* เมื่อพระชันษา 27 ปี เมื่อทรงเข้าเสกสมรสกับ **[[เจ้าหญิงออกัสตาแห่งเฮ็สเซิน-คัสเซิล]]** เมื่อวันที่ 1 มิถุนายน ค.ศ. 1817 ทั้งสองมีพระบุตร 3 พระองค์

## พระประวัติ
เจ้าชายอดอลฟัสประสูติเมื่อวันที่ 24 กุมภาพันธ์ ค.ศ. 1774 ณ พระราชวังบัคกิงแฮม พระองค์เป็นพระราชโอรสพระองค์ที่เจ็ดในสมเด็จพระเจ้าจอร์จที่ 3 แห่งสหราชอาณาจักร และสมเด็จพระราชินีชาร์ล็อทเทอแห่งสหราชอาณาจักร เป็นพระอนุชาใน**[[สมเด็จพระเจ้าจอร์จที่ 4 แห่งสหราชอาณาจักร]]** และ**[[สมเด็จพระเจ้าวิลเลียมที่ 4 แห่งสหราชอาณาจักร]]**

## ดยุกแห่งเคมบริดจ์
เจ้าชายอดอลฟัสทรงได้รับการเฉลิมพระราชอิสริยยศเป็น **[[ดยุกแห่งเคมบริดจ์]]** เมื่อวันที่ 17 พฤศจิกายน ค.ศ. 1801

## พระราชพิธีเสกสมรส
ดยุกแห่งเคมบริดจ์ ทรงเข้าอภิเษกสมรสกับเจ้าหญิงออกัสตาแห่งเฮ็สเซิน-คัสเซิล พระธิดาในเจ้าผู้ครองรัฐแห่งเฮ็สเซิน-คัสเซิลคนที่ 3 เมื่อวันที่ 1 มิถุนายน ค.ศ. 1818 มีพระราชบุตร 3 พระองค์ ได้แก่

* **[[เจ้าชายจอร์จ ดยุกแห่งเคมบริดจ์|เจ้าชายจอร์จแห่งเคมบริดจ์]]** (จอร์จ วิลเลี่ยม เฟรเดอริค ชาร์ลส์ ประสูติเมื่อวันที่ 26 มีนาคม ค.ศ. 1819-สิ้นพระชนม์เมื่อวันที่ 17 มีนาคม ค.ศ. 1903) พระองค์ทรงสืบทอดพระราชอิสริยยศเป็น ดยุกแห่งเคมบริดจ์ ต่อจากพระบิดา เมื่อวันที่ 8 กรกฎาคม ค.ศ. 1850 ทรงเข้าอภิเษกสมรสกับซาราห์ แฟร์บราเธอร์ เมื่อวันที่ 8 มกราคม ค.ศ. 1847 มีพระบุตร
* **[[เจ้าหญิงออกัสตาแห่งเคมบริดจ์|สมเด็จเจ้าฟ้าหญิงออกัสตาแห่งเคมบริดจ์]]** (ออกัสตา คาโรลีน ชาร์ลอต เอลิซาเบธ แมรี่ โซเฟีย หลุยส์ ประสูติเมื่อวันที่ 19 กรกฎาคม ค.ศ. 1822-สิ้นพระชนม์เมื่อวันที่ 5 ธันวาคม ค.ศ. 1916)
**ทรงเข้าอภิเษกสมรสกับ**[[:en:Frederick William, Grand Duke of Mecklenburg-Strelitz|แกรนด์ดยุคฟรีดริช วิลเฮล์ม แห่งเม็คเคล็นเบิร์ก-สเตรลิทซ์]]** เมื่อวันที่ 28 มิถุนายน ค.ศ. 1853 มีพระราชโอรส 1 พระองค์
**ทรงดำรงพระอิสริยยศเป็น **แกรนด์ดัชเชสพระชายาแห่งเม็คเล็นบูร์ก-สเตรลิตซ์** (HRH The Hereditary Grand Duchess of Mecklenburg-Strelitz) และในวันที่ 6 กันยายน ค.ศ. 1870 จึงได้ทรงเป็น **แกรนด์ดัชเชสพระมเหสีแห่งเม็คเล็นบูร์ก-สเตรลิตซ์** (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระบิดาในพระสวามี)
* **[[เจ้าหญิงแมรี แอดิเลดแห่งเคมบริดจ์]]** (แมรี อเดเลด วิลเฮลมินา เอลิซาเบธ ประสูติเมื่อวันที่ 27 พฤศจิกายน ค.ศ. 1833-วันที่ 27 ตุลาคม ค.ศ. 1897)
**ทรงเข้าอภิเษกสมรสกับ**[[:en:Prince Francis, Duke of Teck|เจ้าชายฟรานซิส ดยุกแห่งเท็ค]]** เมื่อวันที่ 12 มิถุนายน ค.ศ. 1866 และสถาปนาเป็น **ดัชเชสแห่งเท็ค**

## สิ้นพระชนม์
เจ้าชายอดอลฟัสสิ้นพระชนม์เมื่อวันที่ 8 กรกฎาคม ค.ศ. 1850 รวมพระชันษา 76 ปี ณ พระตำหนักเคมบริดจ์

หมวดหมู่:ราชวงศ์อังกฤษ
หมวดหมู่:ราชวงศ์ฮันโนเฟอร์
หมวดหมู่:ดยุกแห่งเคมบริดจ์
หมวดหมู่:จอมพลชาวสหราชอาณาจักร
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในพระมหากษัตริย์
อดอลฟัส ดยุกแห่งเคมบริดจ์
กรีนคอมแพกต์

**กรีนคอมแพกต์** (green compact) หรือเรียกย่อว่า **กรีน** เป็น วัสดุที่ได้จากการขึ้นรูปด้วยวิธีการทางโลหะผง ด้วยการนำผงโลหะ หรือผงวัสดุอื่น เช่น ผงยา ผงแป้ง ผงเซรามิก นำไปเข้าโมลด์ (mold) เพื่อฉีดขึ้นรูป (injection moldind) หรืออัดขึ้นรูป(compaction)ผลิตภัณฑ์ที่ออกมาเป็นรูปร่างต่างๆ เรียกว่า กรีน (green หรือ green compact)

## อ้างอิง
* http://composite.about.com/library/glossary/g/bldef-g2502.htm

หมวดหมู่:วัสดุศาสตร์
ถาวร สุวรรณ

**ถาวร สุวรรณ** เป็นนักเขียน และนักหนังสือพิมพ์ ได้รับการการเชิดชูเกียรติรางวัลนราธิป ประจำปี พ.ศ. 2549

ถาวร สุวรรณ เกิดที่จังหวัดชลบุรี เริ่มต้นอาชีพจากการเป็นนักข่าวท้องถิ่น ของหนังสือพิมพ์ พิมพ์ไทย และ สยามนิกร ประจำจังหวัดชลบุรี ต่อมาได้ตัดสินใจย้ายมาอยู่กรุงเทพ เมื่อ พ.ศ. 2489 พร้อมกับเพื่อนสนิท คือ สนิท เอกชัย มาทำงานที่หนังสือพิมพ์เอกราช เดลิเมล์รายวัน แล้วย้ายไปที่ พิมพ์ไทย  และนครไทย เป็นนักข่าวสายการเมือง และอาชญากรรม

ถาวร สุวรรณ ยังมีผลงานเขียนนวนิยาย และบทภาพยนตร์ เรื่อง "รักริษยา" ซึ่งถูกนำมาสร้างเป็นภาพยนตร์ ผลงานเรื่องแรกของ กรรณสูตภาพยนตร์ กำกับโดย มารุต อำนายการสร้างโดย แท้ ประกาศวุฒิสาร ในปี พ.ศ. 2501

ถาวร สุวรรณ เป็นหัวหน้าผู้บุกเบิกทีมงานข่าว ของสถานีโทรทัศน์สีกองทัพบกช่อง 7 ในช่วงก่อตั้ง

## อ้างอิง
* 

## แหล่งข้อมูลอื่น
* ถาวร สุวรรณชั่วโมงก่อนแท่นพิมพ์ถูกล่ามโซ่ สมาคมนักข่าวนักหนังสือพิมพ์แห่งประเทศไทย
* ถาวร สุวรรณ กระทู้ จาก thaifilmdb.com

หมวดหมู่:นักเขียนจากจังหวัดชลบุรี
หมวดหมู่:นักเขียนนวนิยายชาวไทย
หมวดหมู่:นักหนังสือพิมพ์ชาวไทย
ลีออน สกอต เคนเนดี

**ลีออน สกอต เคนเนดี** () เป็นตัวละครสมมุติในแฟรนไชส์สื่อแนวสยองขวัญชุด *[[เรซิเดนต์อีวิล]]* ของแคปคอม เขาเปิดตัวในฐานะหนึ่งในตัวเอกที่ควบคุมได้สองตัวในวิดีโอเกม *[[เรซิเดนต์อีวิล 2]]* ต่อมาลีออนกลับมาเป็นตัวละครหลักในเกม *[[เรซิเดนต์อีวิล 4]]* และเป็นหนึ่งในตัวเอกหกตัวในเกม *[[เรซิเดนต์อีวิล 6]]* ตัวละครได้รับการตอบรับด้านบวก

ตามเหตุการณ์ในเกม *เรซิเดนต์อีวิล 2* ลีออนเป็นเจ้าหน้าที่ตำรวจมือใหม่ที่เดินทางถึงเมืองแร็กคูนซิตีช้าไปในวันปฏิบัติงานวันแรก เพียงเพื่อเผชิญหน้ากับซอมบีระบาดระลอกแรก ตลอดเนื้อเรื่องในเกม เขาร่วมมือกับผู้รอดชีวิตชื่อ แคลร์ เรดฟิลด์ เพื่อช่วยชีวิตเด็กหญิง เชอร์รี เบอร์คิน และได้รับความช่วยเหลือจากเอด้า วอง อย่างลึกลับ หกปีต่อมาในเกม *เรซิเดนต์อีวิล 4* ลีออนกลับมาทำหน้าที่สายลับให้กับรัฐบาลกลางแห่งสหรัฐอเมริกา หลังจากได้รับมอบหมายให้ช่วยชีวิตลูกสาวของประธานาธิบดีจากลัทธิบูชาที่มุ่งร้าย ในเกม *เรซิเดนต์อีวิลภาค 6* เขายังคงทำงานให้รัฐบาลสหรัฐอเมริกา และกลับมารวมตัวกับเอด้า และเชอร์รีที่โตเป็นผู้ใหญ่แล้ว

ลีออนยังปรากฏเป็นตัวละครที่เล่นได้ในวิดีโอเกมอื่น ๆ มากมาย และมีบทบาทสำคัญในภาพยนตร์แอนิเมชันเรื่อง *[[ผีชีวะ สงครามปลุกพันธุ์ไวรัสมฤตยู]]* และ*[[ผีชีวะ สงครามดับพันธุ์ไวรัส]]* โดยเขารับบทเป็นสายลับให้รัฐบาล ลีออนในภาพยนตร์คนแสดงรับบทโดยโยฮันน์ เอิร์บ ในภาพยนตร์*[[ผีชีวะ 5 สงครามไวรัสล้างนรก]]*

## อ้างอิง

หมวดหมู่:ตัวละครในเรซิเดนต์อีวิล
หมวดหมู่:ตัวละครภาพยนตร์ไซไฟ
หมวดหมู่:ตัวละครภาพยนตร์สยองขวัญ
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครที่เป็นตำรวจชาวอเมริกัน
หมวดหมู่:ตัวละครที่เป็นนักล่าซอมบี
หมวดหมู่:ตัวละครที่ฝึกศิลปะการต่อสู้ในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
แอชลี่ย์ แกรแฮม

**แอชลี่ แกรแฮม** (Ashley Graham) เป็นตัวละครหลักในเกม**[[เรซิเดนต์อีวิล 4]]** ตามเนื้อเรื่องเธอเป็นลูกสาวของประธานาธิบดีที่ถูกลักพาตัว โดยพวกลัทธิที่มีชื่อว่า "Los Illuminados" สาเหตุที่พวกมันลักพาตัวเธอไปคือ การปลูกฝังปรสิตที่ชื่อว่า Las Plagas เพื่อส่งเธอกลับไปที่อเมริกาเพื่อใช้เธอในการขยายพันธุ์ Las Plagas ไปทั่วโลกและสร้างเหตุการณ์ที่เหมือนใน Raccoon City ขึ้นมาอีกครั้ง แต่ลีออนสามารถขัดขวางและช่วยเหลือด้วยการเอาปรสิตออกไปจากตัวเธอได้สำเร็จ และแล้วหลังจากลีออนกำจัดแซดเลอร์ได้สำเร็จ  ลีออนได้พาแอชลี่กลับบ้านโดยอย่างปลอดภัยในที่สุด

หมวดหมู่:ตัวละครในเรซิเดนต์อีวิล
หมวดหมู่:ตัวละครวิดีโอเกมที่เป็นไซด์คิก
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2548
ลูอิส เซร่า

**ลูอิส เซร่า** (Luis Sera) เป็นหนึ่งในตัวละครในเกมชุด **[[เรซิเดนต์อีวิล ]]**ซึ่งปรากฏตัวในภาค 4  เขาคือนักวิจัยของออสมุนส์  แซดเลอร์ หัวหน้าลัทธิ Los Illuminados ในช่วงวัยเด็ก เขาอาศัยอยู่ที่หมู่บ้านชนบทเล็กๆแห่งหนึ่งในประเทศสเปน เขาและปู่ของเขาได้ออกล่าสัตว์ด้วยกัน โดยใช้เส้นทางลับที่คนในหมู่บ้านไม่มีทางรู้ ต่อมาเมื่อเขาเติบโตขึ้นก็ได้เดินทางไปมาดริดเพื่อทำงานเป็นตำรวจ แต่กลับทำงานอะไรไม่เป็นชิ้นเป็นอันเลย เขาตัดสินใจลาออกแล้วเดินทางกลับหมู่บ้านของเขา
 
พอเขากลับมาถึงก็พบว่า หมู่บ้านของเขาได้ตกอยู่ภายใต้อิทธิพลของลัทธิ Los Illuminados  และแล้วลูอิสก็ได้รับการว่าจ้างจากออสมุนส์  แซดเลอร์  หัวหน้าลัทธิ Los Illuminados ให้มาเป็นนักวิจัยในโครงการวิจัยเชื้อปรสิตที่ชื่อ las Plagas เขาก็ตอบตกลง ต่อมาเขาก็ได้ทำการการเสริมสร้างสิ่งมีชีวิตและโฮสต์ของลัทธิ Los Illuminados  (ตัวอย่างของการปรับปรุงรวมที่โดดเด่นสายพันธุ์ Plaga ด้วยเช่นเปลี่ยนโฮสต์ให้เป็น Novistador)

เวลาต่อมา ลูอิสก็กลายเป็นที่ไม่แยแสกับแซดเลอร์และงานที่ได้ทำไว้สำหรับเขา ลูอิสได้ตัดสินใจที่จะทรยศแซดเลอร์ด้วยการขโมยตัวอย่าง Las Plagas แล้วหนีไปแต่ในที่สุดก็ถูกจับได้ แซดเลอร์ก็ได้สั่งลูกน้องให้มัดลูอิสแล้วนำไปขังไว้ในตู้เสื้อผ้าที่บ้านร้างแห่งหนึ่งเพื่อรอการประหารชีวิต แต่อย่างไรก็ตาม ลีออน สก็อตต์ เคนเนดี้ได้มาเจอเข้าและปลดปล่อยเขาออกมา ต่อมาภายหลังลูอิสได้ช่วยลีออนกับแอชลีย์ เกรแฮมจากพวกกานาดอส
 
ในเวลาต่อมาที่ปราสาทของตระกูลซัลลาซาร์  ลูอิสได้ถูกแซดเลอร์ฆ่าตายก่อนที่จะทำตัวอย่างมาให้ลีออน  จากนั้นแซดเลอร์ก็ได้แย่งตัวอย่างไป แต่ก่อนที่ลูอิสจะตาย เขาได้มอบยาที่สามารถระงับการเจริญเติบโตของเชื้อ Las  Plagas  ได้  หลังจากนั้นลีออนได้สัญญาไว้ว่าจะแก้แค้นให้ลูอิสอย่างแน่นอน

แม้ว่าลูอิสจะตายไปแล้ว แต่เขาก็ยังทำเป็นประโยชน์ให้แก่ลีออนด้วยการเขียนโน้ตต่างๆไว้เมื่อตอนที่เขายังเป็นนักวิจัยอยู่ทำให้ลีออนสามารถเอารอดชีวิตไปได้ทุกครั้ง นอกจากนั้นเขายังได้สร้างเครื่องจักรที่สามารถสังเคราะห์แสงได้หลังจากวิจัยการนำ Plagas ออก ซึ่งลีออนและแอชลีห์ที่ถูกพลากัสฝังในร่างได้มาเจอเข้าที่เกาะส่วนตัวของแซดเลอร์  พวกเขาได้ใช้เครื่องจักรนี้จัดการเอาพลากัสในตัวออกมาได้ในที่สุด

หมวดหมู่:ตัวละครในเรซิเดนต์อีวิล
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2548
สวนสัตว์ปักกิ่ง

**สวนสัตว์ปักกิ่ง** () เป็นสวนสัตว์แห่งแรกของประเทศจีนมีพื้นที่ประมาณ 90 เฮกตาร์ เลี้ยงสัตว์มากกว่า 900 ประมาณ 2 หมื่นตัว สัตว์ป่าในสวนสัตว์ได้แก่ หมี เสือโคร่ง ลิง ช้าง แพนด้าแดงสัตว์ปีก นกกระจอกเทศ นกเพนกวิน

## ดูเพิ่ม
*  เว็บไซต์ทางการ
* China Report - Beijing Zoo Update
* Brief Introduction
* Google Maps satellite image

หมวดหมู่:สวนสัตว์ในประเทศจีน
หมวดหมู่:สิ่งก่อสร้างในปักกิ่ง
หมวดหมู่:พิพิธภัณฑ์สัตว์น้ำในประเทศจีน
เอชเคเอส

**เอชเคเอส** () เป็นสำนักงานสถาปนิกอเมริกัน มีสำนักงานใหญ่อยู่ที่เมืองแดลลัส รัฐเท็กซัส สหรัฐอเมริกา ก่อตั้งในปี พ.ศ. 2482 โดย ฮาร์วูด เค. สมิธ ชาวชิคาโกและศิษย์เก่าจากมหาวิทยาลัยเท็กซัสเอแอนด์เอ็ม

ปัจจุบันเอชเคเอสมีพนักงานกว่า 1,300 คน โดยมีสาขาอยู่หลายที่ในสหรัฐอเมริกา และหลายประเทศทั่วโลก

## อ้างอิง

## แหล่งข้อมูลอื่น
* เว็บไซต์อย่างเป็นทางการของเอชเคเอส

หมวดหมู่:สถาปนิก
กลุ่มกระจุกดาราจักร

**กลุ่มกระจุกดาราจักร** () คือโครงสร้างขนาดใหญ่ที่ประกอบขึ้นจากกระจุกดาราจักรจำนวนมาก เป็นหนึ่งในบรรดาโครงสร้างที่ใหญ่ที่สุดในจักรวาล ลักษณะการมีอยู่ของกลุ่มกระจุกดาราจักรบ่งชี้ว่า ดาราจักรในเอกภพของเราไม่ได้กระจายตัวอย่างเป็นระเบียบ ดาราจักรส่วนมากจับกลุ่มอยู่ด้วยกันเป็นกลุ่มและกระจุก โดยกลุ่มของดาราจักรประกอบด้วยดาราจักรประมาณ 50 แห่ง ส่วนกระจุกประกอบด้วยดาราจักรหลายพันแห่ง กลุ่มและกระจุกเหล่านี้รวมกับดาราจักรเดี่ยวอีกจำนวนหนึ่งรวมกันเป็นโครงสร้างที่ใหญ่กว่า เรียกว่า กลุ่มกระจุกดาราจักร ปัจจุบันนักวิทยาศาสตร์ค้นพบว่าโลกของเราอยู่ในกลุ่มกระจุกดาราจักรขนาดใหญ่ ชื่อว่า "กลุ่มกระจุกดาราจักรลาเนียเคอา" (Laniakea Supercluster) ซึ่งเป็นส่วนหนึ่งของ Pisces–Cetus Supercluster Complex

โครงสร้างระดับกลุ่มกระจุกดาราจักรนั้นเชื่อว่าเป็นโครงสร้างย่อยของกำแพงหรือชีทขนาดยักษ์ บางครั้งอาจเรียกว่า "กลุ่มกระจุกดาราจักรอันซับซ้อน" ซึ่งอาจมีความกว้างถึง 1 พันล้านปีแสง หรือมากกว่า 5% ของขนาดของเอกภพที่สังเกตได้ ขณะที่ตัวกลุ่มกระจุกดาราจักรเองอาจมีขนาดราวไม่กี่ร้อยล้านปีแสง ความเร็วโดยทั่วไปของดาราจักรอยู่ที่ประมาณ 1000 กิโลเมตรต่อวินาที ตามกฎของฮับเบิลที่ระบุว่า ดาราจักรทั่วไปสามารถเคลื่อนที่ได้ 30 ล้านปีแสงที่ความเร็วฮับเบิล 1/H ซึ่งมีค่าโดยประมาณเท่ากับอายุของเอกภพ แม้นี่จะเป็นระยะทางอันมโหฬารเมื่อเทียบกับขนาดของมนุษย์ แต่ต้องถือว่าเล็กมากเมื่อเทียบกับขนาดของกลุ่มกระจุกดาราจักร

ยังไม่มีข้อสรุปเกี่ยวกับโครงสร้างระดับที่ใหญ่กว่ากลุ่มกระจุกดาราจักร (ดูเพิ่มที่ ใยเอกภพ) ช่องว่างระหว่างกลุ่มกระจุกดาราจักรเป็นที่ว่างขนาดใหญ่ในอวกาศซึ่งไม่ค่อยมีดาราจักรอยู่ ปัจจุบันกลุ่มกระจุกดาราจักรเป็นโครงสร้างขนาดใหญ่ที่สุดที่มีการยอมรับอย่างเป็นทางการ แต่จำนวนโดยรวมของกลุ่มกระจุกดาราจักรทำให้คิดกันว่า มีความเป็นไปได้ของการกระจายตัวของโครงสร้างที่ใหญ่กว่านั้น เชื่อว่ามีกลุ่มกระจุกดาราจักรในเอกภพทั้งสิ้นประมาณเกือบ 10 ล้านแห่ง

## ดูเพิ่ม
* ดาราจักร
* กลุ่มและกระจุกดาราจักร
* ใยเอกภพ

## อ้างอิง

*

## แหล่งข้อมูลอื่น

* Overview of local superclusters
* The Nearest Superclusters
* Universe family tree: Supercluster

หมวดหมู่:โครงสร้างขนาดใหญ่ในเอกภพ
หมวดหมู่:กลุ่มกระจุกดาราจักร
ประเสริฐ พิจารณ์โสภณ

**ประเสริฐ พิจารณ์โสภณ** (เกิด 12 สิงหาคม พ.ศ. 2474 - ) เป็นนักเขียนเรื่องสั้นที่มีชื่อเสียง ใช้นามปากกาว่า "ชาย บางกอก" ตั้งให้โดยประหยัด ศ. นาคะนาท ใช้เขียนเรื่องตลกหรรษา และนามปากกา "เพชร ชมพู" มีผลงานเขียนสารคดี และบทละครวิทยุ บทละครเวที และบทภาพยนตร์  มีชื่อเสียงจากเรื่องสั้นชุด "ท้องนาข้างกรุง" ตีพิมพ์ในนิตยสารฟ้าเมืองไทย เป็นผู้ก่อตั้งสำนักพิมพ์ประเสริฐวาทินร่วมกับวาทิน ปิ่นเฉลียว

## ประวัติ
**ประเสริฐ พิจารณ์โสภณ** เกิดที่บางขุนเทียน กรุงเทพฯ เริ่มเขียนเรื่องสั้นตั้งแต่วัยรุ่น ได้ตีพิมพ์ครั้งแรกใน "ชาติไทยวันอาทิตย์" เมื่อ พ.ศ. 2490 ขณะนั้นอายุเพียง 16 ปี เรียนอยู่ชั้นมัธยมศึกษาปีที่ 6 ต่อมาได้เรียนต่อที่โรงเรียนอำนวยศิลป์ และตั้งใจจะเรียนต่อคณะแพทย์ศาสตร์ แต่แล้วก็ไม่ได้เรียน เพราะตัดสินใจขาดสอบไล่ชั้นมัธยมศึกษาปีที่ 8 วันสุดท้าย เพื่อไปฟังผลการส่งเรื่องสั้นตีพิมพ์ใน "เดลิเมล์วันจันทร์" ซึ่งมี เกียรติศักดิ์ บุณยเสนา (เวทางค์) เป็นบรรณาธิการ

หลังจากพลาดการเรียนแพทย์ ประเสริฐ พิจารณ์โสภณ หันไปเป็นนักเขียนอย่างเต็มตัว เริ่มจากเรื่องสั้นได้ตีพิมพ์ใน "สยามสมัย" ของบริษัท ไทยพาณิชยการ  เริ่มมีชื่อเสียงเป็นที่ยอมรับในวงการ เป็นนักเขียนประจำของ เดลิเมล์วันจันทร์ และชาวกรุง

ผลงานที่มีชื่อเสียงของประเสริฐคือเรื่องสั้นชุด 99 ตอนจบ เรื่อง "ท้องนาข้างกรุง" ตีพิมพ์ครั้งแรกในนิตยสารฟ้าเมืองไทย และรวมเล่มโดยสำนักพิมพ์ประพันธ์สาส์นของสุพล เตชะธาดา และได้รับการติดต่อซื้อลิขสิทธิ์แปลเป็นภาษาญี่ปุ่น

## อ้างอิง

หมวดหมู่:นักเขียนชาวไทย
ลูกอีสาน

**ลูกอีสาน** อาจหมายถึง สิ่งต่อไปนี้
* ลูกอีสาน นวนิยายรางวัลวรรณกรรมสร้างสรรค์ยอดเยี่ยมแห่งอาเซียน หรือรางวัลซีไรต์ ประจำปี พ.ศ. 2522 ผลงานของคำพูน บุญทวี
* ลูกอีสาน ภาพยนตร์ที่สร้างจากนวนิยายข้างต้น กำกับโดยของ วิจิตร คุณาวุฒิ ในปี พ.ศ. 2525
* ลูกอีสาน สโมสรฟุตบอลในไทยแลนด์ เซมิโปรลีก
ช่องว่างระหว่างดาราจักร

**ช่องว่างระหว่างดาราจักร** () เป็นที่ว่างทางกายภาพที่อยู่ระหว่างดาราจักร โดยทั่วไปจะไม่มีฝุ่นใดๆ อยู่เลย มีสภาพเกือบจะเป็นสุญญากาศสมบูรณ์ บางทฤษฎีให้ค่าความหนาแน่นเฉลี่ยของเอกภพไว้ที่ประมาณ 1 ไฮโดรเจนอะตอมต่อลูกบาศก์เมตร แต่ค่าความหนาแน่นของเอกภพมีค่าไม่เท่ากันเสมอไป มันอาจมีความหนาแน่นมากในดาราจักร (รวมทั้งโครงสร้างที่มีความหนาแน่นสูงมากภายในดาราจักร เช่น ดาวเคราะห์ ดาวฤกษ์ และหลุมดำ) ทำให้พื้นที่ว่างอันกว้างใหญ่ที่เหลือมีความหนาแน่นต่ำกว่าค่าเฉลี่ยของเอกภพอย่างมาก และมีอุณหภูมิอยู่ที่ประมาณ 2.73 เคลวิน

ในพื้นที่ระหว่างดาราจักร มีพลาสมาอย่างจางๆ อยู่ ซึ่งเชื่อว่ามันเป็นตัวโยงโครงสร้างเส้นใยของเอกภพเอาไว้ และมีค่าความหนาแน่นสูงกว่าค่าเฉลี่ยของเอกภพ สสารนี้เรียกว่าเป็น *มวลสารระหว่างดาราจักร* (intergalactic medium (IGM)) ส่วนใหญ่เป็นประจุไฮโดรเจน เช่น พลาสมาแห่งหนึ่งประกอบด้วยประจุอิเล็กตรอนและโปรตอนเป็นจำนวนเท่าๆ กัน คาดว่ามวลสารระหว่างดาราจักรมีค่าความหนาแน่นประมาณ 10-100 เท่าของค่าเฉลี่ยของเอกภพ (คือประมาณ 10-100 ไฮโดรเจนอะตอมต่อลูกบาศก์เมตร) มันอาจมีค่าสูงถึง 1000 เท่าของค่าเฉลี่ยความหนาแน่นของเอกภพก็ได้ในเขตที่มีกระจุกดาราจักรอยู่เป็นจำนวนมาก

## ดูเพิ่ม
* มวลสารระหว่างคลัสเตอร์
* มวลสารระหว่างดาว
* ระบบสุริยะ
* ดาราจักร

## อ้างอิง

หมวดหมู่:โครงสร้างขนาดใหญ่ในเอกภพ
หมวดหมู่:วัตถุทางดาราศาสตร์
อาร์ชดยุกออทโท ฟรันซ์แห่งออสเตรีย

thumb|right|180px|อาร์ชดยุกอ๊อตโต้ ฟรานซ์แห่งออสเตรีย
**อาร์ชดยุกอ๊อตโต้ ฟรานซ์แห่งออสเตรีย** (พระนามเต็ม:อาร์ชดยุกอ๊อตโต้ ฟรานซ์ โจเซฟ คาร์ล ลุดวิก มาเรีย) เป็นพระราชโอรสพระองค์ที่สองในอาร์ชดยุกคาร์ล ลุดวิกแห่งออสเตรียและพระชายาพระองค์ที่ 2 ของพระองค์ เจ้าหญิงมาเรีย แอนนันซิเอต้าแห่งทู ซิชิลีส์ ประสูติเมื่อวันที่ 21 เมษายน พ.ศ. 2408 สิ้นพระชนม์เมื่อวันที่ 1 พฤศจิกายน พ.ศ. 2449

## อภิเษกสมรส
พระองค์ทรงอภิเษกสมรสเมื่อวันที่ 2 ตุลาคม พ.ศ. 2429กับเจ้าหญิงมาเรีย โจเซฟ่าแห่งแซ็กโซนี พระราชธิดาในสมเด็จพระราชาธิบดีจอร์จ แห่งแซ็กโซนี อาร์ชดยุกอ๊อตโต้ ฟรานซ์และเจ้าหญิงมาเรีย โจเซฟ่าแห่งแซ็กโซนีมีพระโอรส 2 พระองค์
* สมเด็จพระจักรพรรดิ'''คาร์ลที่ 1''' แห่งออสเตรียพระราชสมภพเมื่อวันที่ 17 สิงหาคม พ.ศ. 2430 ณ ปราสาทเพอร์เซ็นบูร์ก ประเทศออสเตรีย  เสด็จสวรรคตด้วยโรคปอดบวม เมื่อวันที่ 1 เมษายน พ.ศ. 2465 สมเด็จพระจักรพรรดิทรงอภิเษกสมรสกับเจ้าหญิงซีต้าแห่งบูร์บอง-ปาร์มา มีพระราชโอรสและพระราชธิดารวมทั้งสิ้น 8 พระองค์
* อาร์ชดยุกแม็กซิมิเลียน อูเกนแห่งออสเตรีย ประสูติเมื่อวันที่13 เมษายน พ.ศ. 2438 สิ้นพระชนม์วันที่ 19 มกราคม พ.ศ. 2495 มีพระราชโอรส 2 พระองค์

## ราชตระกูล

หมวดหมู่:บุคคลที่เกิดในปี พ.ศ. 2408
หมวดหมู่:บุคคลที่เสียชีวิตในปี พ.ศ. 2449
หมวดหมู่:อาร์ชดยุกแห่งออสเตรีย
หมวดหมู่:ราชวงศ์ฮาพส์บวร์ค-ลอแรน
หมวดหมู่:เจ้าชายโบฮีเมีย
หมวดหมู่:เจ้าชายฮังการี
หมวดหมู่:เจ้าชายตอสคานา
หมวดหมู่:เสียชีวิตจากโรคซิฟิลิส
นิวเคลียสดาราจักรกัมมันต์

[thumb|250px|ภาพถ่ายจาก[กล้องโทรทรรศน์อวกาศฮับเบิล แสดงลำพลังงานความยาว 5,000 ปีแสง ที่แผ่ออกมาจากนิวเคลียสของดาราจักร M87 (ดาราจักรวิทยุ)]]

**นิวเคลียสดาราจักรกัมมันต์** () เป็นพื้นที่อัดแน่นบริเวณศูนย์กลางของดาราจักร ซึ่งมีสภาพส่องสว่างสูงกว่าค่าสเปกตรัมแม่เหล็กไฟฟ้า‎ปกติ (ทั้งในระดับของคลื่นวิทยุ อินฟราเรด แสงที่มองเห็นได้ อัลตราไวโอเลต รังสีเอกซ์ และรังสีแกมมา) ดาราจักรที่มีนิวเคลียสดาราจักรกัมมันต์จะถูกเรียกว่าเป็น **ดาราจักรกัมมันต์** เชื่อว่าการแผ่รังสีจากแกนกลางดาราจักรกัมมันต์เป็นผลจากการพอกพูนมวลของหลุมดำมวลยวดยิ่งซึ่งอยู่ที่บริเวณใจกลางของดาราจักรนั้น ๆ แกนกลางนี้เป็นแหล่งกำเนิดรังสีคลื่นแม่เหล็กไฟฟ้าที่มีสภาพส่องสว่างสูงที่สุดในเอกภพ เหตุนี้มันจึงใช้เป็นจุดสังเกตทำให้สามารถค้นพบวัตถุที่อยู่ไกลมาก ๆ ได้

หมวดหมู่:หลุมดำ
หมวดหมู่:ดาราจักร
MUN

**MUN** หรือ **Mun** อาจหมายถึง
* สหประชาชาติจำลอง (Model United Nations)
* Memory University of Newfoundland - มหาวิทยาลัยในประเทศแคนาดา
* แม่น้ำมูล - ในภาคอีสาน
ปีสี่

ในโรงเรียนที่อังกฤษและเวลส์ **ปีสี่** เป็นปีการศึกษาที่สี่ หลังจาก รีเซ็ปชั่น ช่วงอายุของเด็ก อยู่ระหว่าง 8 - 9 ปี นี่เป็นปีการศึกษาที่สองของช่วงชั้นที่ 2

ใน ไอร์แลนด์เหนือ และสกอตแลนด์ ป.4 (P4) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 7 - 8 ปี

หมวดหมู่:ปีการศึกษา
สหประชาชาติจำลอง

[thumb|250px|การสัมมนาสหประชาชาติจำลองใน[ชตุทการ์ท ประเทศเยอรมนี]]
**สหประชาชาติจำลอง** (; รู้จักอย่างไม่เป็นทางการในนามของ **Model UN** หรือ **MUN**) เป็นการจำลองทางการศึกษาของสหประชาชาติที่มีจุดประสงค์เพื่อให้ความรู้ผู้เข้าร่วมเกี่ยวกับการเมือง การสื่อสารให้ได้ผล โลกาภิวัตร และการทูตในหลายๆ ด้าน ใน MUN นักเรียนสวมบทบาทเป็นนักการทูตของต่างประเทศ และเข้าร่วมการประชุมจำลองของหน่วยงานระหว่างภาครัฐ (IGO) ผู้เข้าร่วมค้นหาข้อมูลเกี่ยวกับประเทศหนึ่ง และสวมบทบาทเป็นนักการทูต สำรวจประเด็นนานาชาติ โต้วาที ไตร่ตรอง ปรึกษา และพัฒนาการแก้ไขปัญหาเกี่ยวกับปัญหาระดับโลก 

## การจำลอง
ในระหว่างการจำลอง ผู้เข้าร่วมจะต้องใช้ทักษะในการสื่อสารที่หลากหลายและการวิเคราะห์ ทั้งนี้เป็นไปเพื่อการเป็นตัวแทนพูดเกี่ยวกับนโยบายของประเทศของตน ทักษะเหล่านี้ ได้แก่ การปราศรัยในที่สาธารณะ การสื่อสารในกลุ่มเล็ก ๆ การค้นหา การวิเคราะห์นโยบาย การฟังอย่างคล่องแคล่ว การเจรจา การแก้ไขความคัดแย้ง การบันทึกโน้ต และกลวิธีในการเขียน

## ภาษา
การจำลองเป็นไปในหลายภาษา รวมถึงภาษาทั้งหกภาษาทางการของสหประชาชาติ (ภาษาอังกฤษ ภาษาฝรั่งเศส ภาษาจีน ภาษาสเปน ภาษารัสเซีย และภาษาอาหรับ) เนื่องจาก MUN กำเนิดขึ้นในสหรัฐ และผู้เข้าร่วมส่วนใหญ่ก็อยู่ที่สหรัฐ การจำลองส่วนใหญ่จึงเป็นภาษาอังกฤษ อย่างไรก็ตาม การสัมมนาบางครั้งก็เป็นไปในสองหรือสามภาษา ตัวอย่างเช่นในประเทศเม็กซิโกและทางตะวันตกเฉียงใต้ของสหรัฐ การสัมมนาส่วนใหญ่เป็นไปในภาษาสเปนและภาษาอังกฤษ ในประเทศแคนาดามีการใช้ทั้งภาษาฝรั่งเศสและภาษาอังกฤษ การสัมมนาบางครั้งเช่นในสาธารณรัฐโดมินิกันก็จัดขึ้นถึงสามภาษา และในประเทศนิวซีแลนด์ก็จัดขึ้นในภาษามาวรีเพื่อให้ความยุติธรรมแก่ชนพื้นเมืองท้องถิ่น

## ดูเพิ่ม
* สภาคองเกรสจำลอง
* สหประชาชาติ
* การโต้วาที

## แหล่งข้อมูลอื่น
* ไซเบอร์สคูลบัส ของ สหประชาชาติ - สหประชาชาติจำลอง  
* สนุกแคมปัส - เสียงเด็กไทยในเวทียูเอ็น 
* Harvard Model United Nations
* The Hague International Model United Nations
* Berlin Model United Nations
* Vienna Model United Nations 
* Warsaw Model United Nations

หมวดหมู่:สหประชาชาติ
หมวดหมู่:สหประชาชาติจำลอง
การศึกษาภาคบังคับ

thumb|right|สาธารณชนใช้เวลาในการศึกษา ในปี พ.ศ. 2558
thumb|การปลูกฝังในห้องเรียนการรวมเนื้อหาทางการเมืองไว้ในเอกสารประกอบการเรียนหรือครูที่ละเมิดบทบาทของตนในการปลูกฝังนักเรียนขัดต่อวัตถุประสงค์ของการศึกษาที่แสวงหาเสรีภาพในการคิดและการคิดเชิงวิพากษ์
**การศึกษาภาคบังคับ** () เป็นกฎหมายกำหนดให้เยาวชนได้รับการศึกษาและ และภาครัฐจะต้องจัดหาให้ ในประเทศบางประเทศ การศึกษาที่บ้าน อาจเป็นไปอย่างถูกกฎหมาย

การศึกษาภาคบังคับที่โรงเรียนประถมศึกษา ได้ทำความตกลงให้เป็นสิทธิมนุษยชนแห่ง การประกาศเกี่ยวกับสิทธิมนุษยชนสากลพ.ศ. 2491 ซึ่งประเทศต่าง ๆ ในโลกส่วนใหญ่บัญญัติกฎหมายเพื่อให้ได้มีการศึกษาภาคบังคับ อย่างน้อยในระดับประถมศึกษา และมีความพยายามมากยิ่งขึ้นที่จะให้ขยายไปถึงในระดับ มัธยมศึกษา

## ประโยชน์
การศึกษาภาคบังคับมีประโยชน์ดังนี้

* ก่อนที่จะมีการศึกษาภาคบังคับ เด็กๆ มักได้เรียนรู้ทักษะอาชีพของผู้ปกครอง การศึกษาภาคบังคับแนะนำงานอาชีพอื่นๆ ที่เด็กๆ สามารถเรียนได้ ตัวอย่างเช่น ชั้นเรียนคณิตศาสตร์ นำพาเด็กๆ ไปสู่อาชีพที่ต้องใช้คณิตศาสตร์ ชีววิทยาสามารถนำพาเด็กๆ ไปสู่อาชีพทางด้านการแพทย์ได้ เป็นต้น
* ขัดขวางการใช้แรงงานเด็ก
* ลดจำนวนกลุ่มเด็กอันธพาลตามท้องถนน โดยที่แย่งเวลาส่วนใหญ่ของเวลาว่างของเด็ก นี่คือการช่วยลดปัญหาสังคมด้วย


## ดูเพิ่ม
* ประถมศึกษา
* มัธยมศึกษา
* โรงเรียน
*การศึกษาในประเทศไทย

หมวดหมู่:นโยบายการศึกษา
หมวดหมู่:โรงเรียน
หมวดหมู่:การศึกษา
อุตสาหกรรม

**อุตสาหกรรม** () เป็นคำจำกัดความที่ใช้กับกิจกรรมที่ใช้ทุนและแรงงาน เพื่อที่จะผลิตสิ่งของ หรือ จัดให้มีบริการ เช่น อุตสาหกรรมสิ่งทอ ในยุควิกตอเรีย นักประวัติศาสตร์เรียกช่วงเวลานั้นว่า การปฏิวัติอุตสาหกรรม โดยมีการผลิตเครื่องทุ่นแรงต่าง ๆ มากมาย และ ทำให้อุตสาหกรรมเจริญรุดหน้าอย่างรวดเร็วและมีระเบียบ เป็นมาตรฐานเดียวกันทั้งหมด นอกจากนี้ การปฏิวัติอุตสาหกรรมยังเกี่ยวข้องกับลัทธิสังคมนิยมของคาร์ล มาร์กซ (ลัทธิมาร์กซ) อีกด้วย

ในปัจจุบันอุตสาหกรรมถือเป็นสิ่งหนึ่งที่จำเป็นต่อมนุษย์อย่างยิ่ง ด้วยว่ามนุษย์ต้องพึ่งพาการผลิตสิ่งที่จำเป็นต่อชีวิตประจำวัน หรือเรียกรวมว่าปัจจัยสี่ โดยสิ่งที่สามารถผลิตปัจจัยสี่ให้ดี มีคุณภาพและไม่ก่ออันตราย หรือก่ออันตรายให้กับร่างกายและทรัพย์สินน้อยที่สุด
thumb|250px|การปั่นด้ายในโรงงานอุตสาหกรรมช่วงยุคปฏิวัติอุตสาหกรรม

## การปฏิวัติอุตสาหกรรม

ในปีค.ศ. 1765 เจมส์ วัตต์ นักวิทยาศาสตร์และวิศวกรชาวสกอตแลนด์ ได้ปรับปรุงเครื่องจักรไอน้ำแบบเก่าให้มีคุณภาพดียิ่งขึ้น และจดสิทธิบัตรในชื่อเครื่องสันดาปแยก (separate condenser) สิ่งนี้เปลี่ยนโลกใหม่ทั้งหมด ซึ่งมันทำให้ช่างฝีมือที่ผลิตสินค้าด้วยมือหลายๆคนต้องตกงาน เพราะเกิดอุตสาหกรรมโรงงานโดยใช้เครื่องจักรขึ้น และทำให้เจ้าของบริษัทต่างๆพากันร่ำรวยขึ้น เนื่องจากใช้เครื่องจักรผลิต จึงผลิตได้ในจำนวนมาก มีคุณภาพดีกว่าสินค้าทำด้วยมือ และมีราคากับค่าจ้างที่ถูกกว่าอีกด้วย โดนเหตุการณ์ดังกล่าวเกิดในสมัยสมเด็จพระราชินีวิกตอเรีย และค่อยๆขยายการปฏิวัตินี้ไปยังฝั่งทวีป และทั่วโลกตามลำดับ
กระดูกนิ้วมือท่อนต้น

thumb|250px|กระดูกมือของมนุษย์
**[[กระดูกนิ้วมือ]]ท่อนต้น** () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วมือ ซึ่งนูนออกมาสังเกตได้ชัด เรียกว่า ข้อนิ้วมือ หรือ มะเหงก (knuckle)

สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วมือชิ้นที่ยาวที่สุด

หมวดหมู่:กระดูกของรยางค์บน
กระดูกนิ้วมือท่อนกลาง

thumb|250px|กระดูกมือของมนุษย์
**[[กระดูกนิ้วมือ]]ท่อนกลาง** () เป็นกระดูกที่พบในรยางค์ของสัตว์มีกระดูกสันหลังส่วนใหญ่ ในมนุษย์กระดูกเหล่านี้เป็นกระดูกที่อยู่ที่ปล้องกลางระหว่างข้อนิ้วของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, กีบ, หรือครีบ

กระดูกนิ้วมือท่อนกลางเป็นกระดูกนิ้วมืที่มีความยาวปานกลางเมื่อเทียบกับกระดูกนิ้วมือชิ้นอื่นๆ

หมวดหมู่:กระดูกของรยางค์บน
กระดูกนิ้วมือท่อนปลาย

thumb|250px|กระดูกมือของมนุษย์
**[[กระดูกนิ้วมือ]]ท่อนปลาย** () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกนิ้วมือที่อยู่ปลายสุดของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในครีบของปลาวาฬหรือปีกของนก

โดยทั่วไป กระดูกนิ้วมือท่อนปลายจะถูกต่อด้วยกรงเล็บ สำหรับในไพรเมต (primate) กระดูกนิ้วมือท่อนปลายถูกคลุมด้วยเล็บ กระดูกชิ้นนี้เป็นกระดูกนิ้วมือชิ้นที่เล็กที่สุด

หมวดหมู่:กระดูกของรยางค์บน
กระดูกนิ้วเท้าท่อนต้น

thumb|250px|กระดูกเท้าของมนุษย์
**กระดูกนิ้วเท้าท่อนต้น** () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วเท้า ซึ่งนูนออกมาสังเกตได้ชัด เรียกว่า ข้อนิ้วเท้า หรือ มะเหงก (knuckle)

สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้ายๆ กับเท้าของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วเท้าชิ้นที่ยาวที่สุด

หมวดหมู่:กระดูกของรยางค์ล่าง
กระดูกนิ้วเท้าท่อนกลาง

thumb|250px|กระดูกเท้าของมนุษย์
**[[กระดูกนิ้วเท้า]]ท่อนกลาง** () เป็นกระดูกที่พบในรยางค์ของสัตว์มีกระดูกสันหลังส่วนใหญ่ ในมนุษย์กระดูกเหล่านี้เป็นกระดูกที่อยู่ที่ปล้องกลางระหว่างข้อนิ้วของนิ้วเท้า สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้ายๆ กับเท้าของมนุษย์ ไม่ว่าจะเป็นในอุ้งเท้า, ปีก, กีบ, หรือครีบ

กระดูกนิ้วเท้าท่อนกลางเป็นกระดูกนิ้วมืที่มีความยาวปานกลางเมื่อเทียบกับกระดูกนิ้วเท้าชิ้นอื่นๆ

หมวดหมู่:กระดูกของรยางค์ล่าง
เทศบาลตำบลบ้านใหม่

**เทศบาลตำบลบ้านใหม่** สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
* เทศบาลตำบลบ้านใหม่ อำเภอเมืองนครราชสีมา จังหวัดนครราชสีมา
* เทศบาลตำบลบ้านใหม่ อำเภอเมืองพิษณุโลก จังหวัดพิษณุโลก
* เทศบาลตำบลบ้านใหม่ อำเภอวังเหนือ จังหวัดลำปาง
* เทศบาลตำบลบ้านใหม่ อำเภอเมืองพะเยา จังหวัดพะเยา
* เทศบาลตำบลบ้านใหม่ อำเภอเมืองปทุมธานี จังหวัดปทุมธานี

หรืออาจหมายถึง
* เทศบาลตำบลบ้านใหม่ไชยพจน์ อำเภอบ้านใหม่ไชยพจน์ จังหวัดบุรีรัมย์

บ้านใหม่
ตำบลท่าข้าม

**ตำบลท่าข้าม** สามารถหมายถึงตำบลที่มีชื่อเดียวกันนี้ 13 แห่งในอำเภอและจังหวัดต่าง ๆ คือ
* ตำบลท่าข้าม อำเภอบางปะกง จังหวัดฉะเชิงเทรา
* ตำบลท่าข้าม อำเภอพนัสนิคม จังหวัดชลบุรี
* ตำบลท่าข้าม อำเภอท่าแซะ จังหวัดชุมพร
* ตำบลท่าข้าม อำเภอเวียงแก่น จังหวัดเชียงราย
* ตำบลท่าข้าม อำเภอปะเหลียน จังหวัดตรัง
* ตำบลท่าข้าม อำเภอสามพราน จังหวัดนครปฐม
* ตำบลท่าข้าม อำเภอปะนาเระ จังหวัดปัตตานี
* ตำบลท่าข้าม อำเภอชนแดน จังหวัดเพชรบูรณ์
* ตำบลท่าข้าม อำเภอเมืองแพร่ จังหวัดแพร่
* ตำบลท่าข้าม อำเภอหาดใหญ่ จังหวัดสงขลา
* ตำบลท่าข้าม อำเภออรัญประเทศ จังหวัดสระแก้ว
* ตำบลท่าข้าม อำเภอค่ายบางระจัน จังหวัดสิงห์บุรี
* ตำบลท่าข้าม อำเภอพุนพิน จังหวัดสุราษฎร์ธานี

หรืออาจหมายถึง
* แขวงท่าข้าม เขตบางขุนเทียน กรุงเทพมหานคร
ตำบลปากน้ำ

**ตำบลปากน้ำ** สามารถหมายถึงตำบลที่มีชื่อเดียวกันนี้ 10 แห่งในอำเภอและจังหวัดต่าง ๆ คือ
* ตำบลปากน้ำ อำเภอเมืองกระบี่ จังหวัดกระบี่
* ตำบลปากน้ำ อำเภอบางคล้า จังหวัดฉะเชิงเทรา
* ตำบลปากน้ำ อำเภอเมืองชุมพร จังหวัดชุมพร
* ตำบลปากน้ำ อำเภอหลังสวน จังหวัดชุมพร
* ตำบลปากน้ำ อำเภอเมืองระนอง จังหวัดระนอง
* ตำบลปากน้ำ อำเภอเมืองระยอง จังหวัดระยอง
* ตำบลปากน้ำ อำเภอละงู จังหวัดสตูล
* ตำบลปากน้ำ อำเภอเมืองสมุทรปราการ จังหวัดสมุทรปราการ
* ตำบลปากน้ำ อำเภอสวรรคโลก จังหวัดสุโขทัย
* ตำบลปากน้ำ อำเภอเดิมบางนางบวช จังหวัดสุพรรณบุรี

หรืออาจหมายถึงตำบลที่มีชื่อนำหน้าด้วย "ปากน้ำ" ในอำเภอและจังหวัดต่อไปนี้
* ตำบลปากน้ำแหลมสิงห์ อำเภอแหลมสิงห์ จังหวัดจันทบุรี
* ตำบลปากน้ำโพ อำเภอเมืองนครสวรรค์ จังหวัดนครสวรรค์
* ตำบลปากน้ำปราณ อำเภอปราณบุรี จังหวัดประจวบคีรีขันธ์
* ตำบลปากน้ำกระแส อำเภอแกลง จังหวัดระยอง
ตำบลนาดี

**ตำบลนาดี** สามารถหมายถึงตำบลที่มีชื่อเดียวกันนี้ 11 แห่งในอำเภอและจังหวัดต่าง ๆ คือ
* ตำบลนาดี อำเภอยางตลาด จังหวัดกาฬสินธุ์
* ตำบลนาดี อำเภอนาดี จังหวัดปราจีนบุรี
* ตำบลนาดี อำเภอโพนทอง จังหวัดร้อยเอ็ด
* ตำบลนาดี อำเภอด่านซ้าย จังหวัดเลย
* ตำบลนาดี อำเภอเมืองสมุทรสาคร จังหวัดสมุทรสาคร
* ตำบลนาดี อำเภอเมืองสุรินทร์ จังหวัดสุรินทร์
* ตำบลนาดี อำเภอเฝ้าไร่ จังหวัดหนองคาย
* ตำบลนาดี อำเภอสุวรรณคูหา จังหวัดหนองบัวลำภู
* ตำบลนาดี อำเภอเมืองอุดรธานี จังหวัดอุดรธานี
* ตำบลนาดี อำเภอหนองแสง จังหวัดอุดรธานี
* ตำบลนาดี อำเภอนาเยีย จังหวัดอุบลราชธานี
หนองไผ่

**หนองไผ่** สามารถหมายถึงสถานที่ที่มีชื่อเดียวกันในอำเภอและจังหวัดต่าง ๆ ดังนี้

## อำเภอ
* อำเภอหนองไผ่ จังหวัดเพชรบูรณ์

## ตำบล
* ตำบลหนองไผ่ อำเภอด่านมะขามเตี้ย จังหวัดกาญจนบุรี
* ตำบลหนองไผ่ อำเภอชุมแพ จังหวัดขอนแก่น
* ตำบลหนองไผ่ อำเภอเมืองชัยภูมิ จังหวัดชัยภูมิ
* ตำบลหนองไผ่ อำเภอแก้งคร้อ จังหวัดชัยภูมิ
* ตำบลหนองไผ่ อำเภอหนองไผ่ จังหวัดเพชรบูรณ์
* ตำบลหนองไผ่ อำเภอนาดูน จังหวัดมหาสารคาม
* ตำบลหนองไผ่ อำเภอธวัชบุรี จังหวัดร้อยเอ็ด
* ตำบลหนองไผ่ อำเภอเมืองศรีสะเกษ จังหวัดศรีสะเกษ
* ตำบลหนองไผ่ อำเภอเมืองอุดรธานี จังหวัดอุดรธานี
* ตำบลหนองไผ่ อำเภอหนองหาน จังหวัดอุดรธานี
* ตำบลหนองไผ่ อำเภอหนองขาหย่าง จังหวัดอุทัยธานี

## เทศบาลตำบล
* เทศบาลตำบลหนองไผ่ อำเภอชุมแพ จังหวัดขอนแก่น
* เทศบาลตำบลหนองไผ่ อำเภอหนองไผ่ จังหวัดเพชรบูรณ์
* เทศบาลตำบลหนองไผ่ อำเภอนาดูน จังหวัดมหาสารคาม
* เทศบาลตำบลหนองไผ่ อำเภอเมืองอุดรธานี จังหวัดอุดรธานี
* เทศบาลตำบลหนองไผ่ อำเภอหนองหาน จังหวัดอุดรธานี

## อื่น ๆ
หรืออาจหมายถึงตำบลที่มีชื่อนำหน้าด้วย "หนองไผ่" ในอำเภอและจังหวัดต่อไปนี้
* ตำบลหนองไผ่ล้อม อำเภอหนองสองห้อง จังหวัดขอนแก่น
* ตำบลหนองไผ่แก้ว อำเภอบ้านบึง จังหวัดชลบุรี
* ตำบลหนองไผ่ล้อม อำเภอเมืองนครราชสีมา จังหวัดนครราชสีมา
* ตำบลหนองไผ่ล้อม อำเภอสำโรงทาบ จังหวัดสุรินทร์
* ตำบลหนองไผ่แบน อำเภอเมืองอุทัยธานี จังหวัดอุทัยธานี
ตำบลบ้านกลาง

**ตำบลบ้านกลาง** สามารถหมายถึงตำบลที่มีชื่อเดียวกันนี้ 10 แห่งในอำเภอและจังหวัดต่าง ๆ คือ
* ตำบลบ้านกลาง อำเภออ่าวลึก จังหวัดกระบี่
* ตำบลบ้านกลาง อำเภอสันป่าตอง จังหวัดเชียงใหม่
* ตำบลบ้านกลาง 
* ตำบลบ้านกลาง อำเภอเชียรใหญ่ จังหวัดนครศรีธรรมราช
* ตำบลบ้านกลาง 
* ตำบลบ้านกลาง อำเภอปะนาเระ จังหวัดปัตตานี
* ตำบลบ้านกลาง อำเภอวังทอง จังหวัดพิษณุโลก
* ตำบลบ้านกลาง อำเภอหล่มสัก จังหวัดเพชรบูรณ์
* ตำบลบ้านกลาง อำเภอสอง จังหวัดแพร่
* ตำบลบ้านกลาง
อังสะ

**อังสะ** คือผ้าที่ภิกษุสามเณรสวมเฉวียงบ่า เรียกว่า **ผ้าอังสะ**

**อังสะ** เป็นผ้าที่มีลักษณะเหมือนสไบเฉียงของผู้หญิง คือมีบ่าด้านเดียว เย็บติดกันด้านหนึ่ง อีกด้านหนึ่งติดกระดุมบ้าง ติดสายสำหรับผูกให้กระชับในเวลาสวมบ้าง ติดกระเป๋าไว้ด้านหน้าบ้าง ด้านที่เย็บติดกันบ้าง เวลาใช้ สวมปืดบ่าซ้าย เปิดบ่าขวา

**อังสะ** มีคติเหมือนเสื้อกล้ามหรือเสื้อชั้นใน ใช้สวมใส่ขณะอยู่ตามลำพังหรือทำงานเพื่อไม่ให้ดูเปลือยกายท่อนบน สมัยพุทธกาลไม่ปรากฏว่ามีการใช้ผ้าอังสะ แม้ในประเทศไทย พระสงฆ์สมัยเก่าก็ไม่นิยมสวมอังสะ คงถือคติแบบชายไทยสมัยโบราณที่ไม่นิยมสวมเสื้อเวลาอยู่ตามลำพัง

**อังสะ** มิใช่บริขารของภิกษุ สามเณรแต่เดิม เป็นของภิกษุณี สามเณรี และสิกขมานาเนื่องจากเป็นสตรีจึงต้องมีเสื้อหรืออังสะใส่เพื่อปกปิดถันเอาไว้ และยังมีผ้าพันถัน รวมถึงผ้านิสีทนะผ้า3ชาย (ที่มักอธิบายกันว่าเป็นผ้าปูนั่งหรือสันถัต) นุ่งเช่นเดียวกับผ้าเตี่ยว (เหมือนกางเกงใน) เมื่อมีประจำเดือนจะใช้ห่อผ้าซับเลือด (ดุจผ้าอนามัยสมัยนี้)

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

## ดูเพิ่ม
* สถานีย่อย:พระพุทธศาสนา

หมวดหมู่:อัฐบริขาร
หมวดหมู่:คำศัพท์ศาสนาพุทธ
ตำบลโพนทอง

**ตำบลโพนทอง** สามารถหมายถึงตำบลที่มีชื่อเดียวกันนี้ 10 แห่งในอำเภอและจังหวัดต่าง ๆ คือ
* ตำบลโพนทอง 
* ตำบลโพนทอง 
* ตำบลโพนทอง อำเภอบ้านแพง จังหวัดนครพนม
* ตำบลโพนทอง อำเภอเรณูนคร จังหวัดนครพนม
* ตำบลโพนทอง อำเภอสีดา จังหวัดนครราชสีมา
* ตำบลโพนทอง อำเภอเชียงยืน จังหวัดมหาสารคาม
* ตำบลโพนทอง อำเภอบ้านหมี่ จังหวัดลพบุรี
* ตำบลโพนทอง อำเภอหนองแค จังหวัดสระบุรี
* ตำบลโพนทอง อำเภอโพธิ์ตาก จังหวัดหนองคาย
* ตำบลโพนทอง อำเภอเสนางคนิคม จังหวัดอำนาจเจริญ

หรืออาจหมายถึง
* ตำบลสระโพนทอง อำเภอเกษตรสมบูรณ์ จังหวัดชัยภูมิ
ตำบลหนองแวง

**ตำบลหนองแวง** สามารถหมายถึงตำบลที่มีชื่อเดียวกันนี้ 18 แห่งในอำเภอและจังหวัดต่าง ๆ คือ
* **[[จังหวัดกาฬสินธุ์]]**
** ตำบลหนองแวง อำเภอสมเด็จ
* **[[จังหวัดขอนแก่น]]**
** ตำบลหนองแวง อำเภอพระยืน
* **[[จังหวัดชัยภูมิ]]**
** ตำบลหนองแวง อำเภอหนองบัวแดง
* **[[จังหวัดนครพนม]]**
** ตำบลหนองแวง อำเภอบ้านแพง
* **[[จังหวัดนครราชสีมา]]**
** ตำบลหนองแวง อำเภอเทพารักษ์
* **[[จังหวัดบุรีรัมย์]]**
** ตำบลหนองแวง อำเภอละหานทราย
** ตำบลหนองแวง อำเภอบ้านใหม่ไชยพจน์
* **[[จังหวัดมหาสารคาม]]**
** ตำบลหนองแวง อำเภอกุดรัง
* **[[จังหวัดมุกดาหาร]]**
** ตำบลหนองแวง อำเภอนิคมคำสร้อย
* **[[จังหวัดร้อยเอ็ด]]**
** ตำบลหนองแวง อำเภอเมืองร้อยเอ็ด
** ตำบลหนองแวง อำเภอเกษตรวิสัย
* **[[จังหวัดศรีสะเกษ]]**
** ตำบลหนองแวง อำเภอกันทรารมย์
* **[[จังหวัดสกลนคร]]**
** ตำบลหนองแวง อำเภอวานรนิวาส
* **[[จังหวัดสระแก้ว]]**
** ตำบลหนองแวง อำเภอวัฒนานคร
** ตำบลหนองแวง อำเภอโคกสูง
* **[[จังหวัดสุรินทร์]]**
** ตำบลหนองแวง อำเภอศรีณรงค์
* **[[จังหวัดอุดรธานี]]**
** ตำบลหนองแวง อำเภอน้ำโสม
** ตำบลหนองแวง อำเภอบ้านผือ

หรืออาจหมายถึงตำบลที่มีชื่อนำหน้าด้วย "หนองแวง" ในอำเภอและจังหวัดต่อไปนี้
* **จังหวัดขอนแก่น**
** ตำบลหนองแวงนางเบ้า อำเภอพล
** ตำบลหนองแวงโสกพระ อำเภอพล
* **จังหวัดร้อยเอ็ด**
** ตำบลหนองแวงควง อำเภอศรีสมเด็จ
* **จังหวัดสกลนคร**
** ตำบลหนองแวงใต้ อำเภอวานรนิวาส
ประคด

**ประคด** คือเครื่องคาดเอวหรือสายคาดอกของภิกษุสามเณร เรียกว่า รัดประคด ก็มี

ถ้าใช้รัดเอว นิยมใช้ด้ายถักเป็นแผ่นเหมือนเข็มขัด มีสายโยงสำหรับผูกทั้งสองข้าง ยาวประมาณเมตรครึ่งถึงสองเมตร เรียกว่า **ประคดเอว**

ถ้าใช้รัดอก นิยมใช้เป็นผ้าหนาๆ พับสองชั้น กว้างประมาณ 15 เซนติเมตร ยาวประมาณเมตรครึ่งถึงสองเมตร เรียกว่า **ประคดอก** หรือ **ผ้ารัดอก**

**ประคด** มี 2 แบบ คือ **ประคดแผ่น** และ **ประคดใส้สุกร**

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

## ดูเพิ่ม
* สถานีย่อย:พระพุทธศาสนา

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
เทศบาลตำบลบ้านนา

**เทศบาลตำบลบ้านนา** สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
* เทศบาลตำบลบ้านนา อำเภอศรีนครินทร์ จังหวัดพัทลุง
* เทศบาลตำบลบ้านนา อำเภอบ้านนา จังหวัดนครนายก
* เทศบาลตำบลบ้านนา อำเภอแกลง จังหวัดระยอง
* เทศบาลตำบลบ้านนา อำเภอจะนะ จังหวัดสงขลา
* เทศบาลตำบลบ้านนา อำเภอบ้านนาเดิม จังหวัดสุราษฎร์ธานี

บ้านนา
ตำบลบ้านกลาง (อำเภอเมืองลำพูน)

**บ้านกลาง** เป็นตำบลหนึ่งในอำเภอเมืองลำพูน จังหวัดลำพูน มีพื้นที่ประมาณ 18 ตารางกิโลเมตร พื้นที่ทั้งหมดอยู่ในความรับผิดชอบของเทศบาลตำบลบ้านกลาง พื้นที่ประมาณร้อยละ 80 ของนิคมอุตสาหกรรมภาคเหนือ และพื้นที่บางส่วนของนิคมอุตสาหกรรมลำพูน ตั้งอยู่ในตำบลบ้านกลาง โดยมีบริษัท ห้าง ร้าน และโรงงานอุตสาหกรรมทั้งหมดกว่า 300 แห่ง ทั้งในและนอกเขตนิคมอุตสาหกรรม เทศบาลตำบลบ้านกลางเป็นองค์การปกครองส่วนท้องถิ่นที่จัดเก็บภาษีได้มากที่สุดในจังหวัดลำพูน และได้รับรางวัลความพยายามในการจัดเก็บรายได้ พ.ศ. 2551

## ประวัติ
ในอดีต หัวเมืองเล็ก ๆ บริเวณที่ราบลุ่มแม่น้ำกวง ด้านทิศตะวันออกเฉียงเหนือ ของอำเภอเมืองลำพูน จังหวัดลำพูน ซึ่งเคยเป็นแหล่งพื้นที่เกษตรกรรม ที่ ดึงดูดประชาชนจากถิ่นอื่นเข้ามา ค้าขาย และแลกเปลี่ยนสินค้า จนกระทั่งกลายเป็นศูนย์กลางของเดินทาง และเป็นจุดเชื่อมการติดต่อระหว่างหมู่บ้าน และตัวเมือง ด้วยเหตุนี้ชุมชนดังกล่าว จึงถูกขนานนามว่า “บ้านกลาง” ตำบลบ้านกลางในปัจจุบัน มีพื้นที่ทั้งหมดประมาณ 18 ตารางกิโลเมตร อยู่ห่างจากอำเภอเมืองลำพูน ประมาณ 10 กิโลเมตร

## อาณาเขต
* **ทิศเหนือ** ติดต่อกับเทศบาลตำบลมะเขือแจ้ อำเภอเมืองลำพูน จังหวัดลำพูน
* **ทิศตะวันออก** ติดต่อกับเทศบาลตำบลศรีบัวบาน อำเภอเมืองลำพูน จังหวัดลำพูน
* **ทิศใต้** ติดต่อกับเทศบาลตำบลป่าสักและเทศบาลตำบลศรีบัวบาน อำเภอเมืองลำพูน จังหวัดลำพูน
* **ทิศตะวันตก** ติดต่อกับเทศบาลตำบลเหมืองง่าและเทศบาลตำบลเวียงยอง อำเภอเมืองลำพูน จังหวัดลำพูน

## หมู่บ้าน
ตำบลบ้านกลางแบ่งออกเป็น 12 หมู่บ้าน ได้แก่

# บ้านพญาผาบ
# บ้านท่าล้อ-ศรีคำ
# บ้านขี้เหล็ก
# บ้านสันป่าฝ้าย
# บ้านศรีชุม
# บ้านสิงห์เคิ่ง
# บ้านร่องส้าว
# บ้านแม่ยาก
# บ้านกลาง
# บ้านประตูโขง
# บ้านหอชัย
# บ้านแจ่มพัฒนา

## ประชากร
จำนวนประชาชนในตำบลบ้านกลาง พ.ศ. 2559 มีจำนวน 10,725 คน แยกเป็นชาย 4,988 คน หญิง 5,737 คน ความหนาแน่นของประชากร 595.8 คนต่อตารางกิโลเมตร ในตำบลบ้านกลางมีประชากรต่างถิ่นเข้ามาอาศัยอยู่เป็นจำนวนมาก ส่วนใหญ่เป็นพนักงานในโรงงานอุตสาหกรรมต่างๆ รวมทั้งหมดกว่า1แสนคน

## การคมนาคม
* ทางบก รถโดยสารปรับอากาศสายเชียงใหม่ทุกเที่ยวจอดที่จังหวัดลำพูน สามารถเดินทางได้จากรถโดยสารปรับอากาศสาย กรุงเทพ-เชียงใหม่, กรุงเทพ-ลำพูน, นครราชสีมา-เชียงใหม่, อุบลราชธานี-เชียงใหม่, ขอนแก่น-เชียงใหม่, เชียงใหม่-พัทยา-ระยอง, อุดรธานี-เชียงใหม่, เชียงใหม่-ลำพูน, เชียงใหม่-ลำปาง-เชียงราย ฯลฯ โดยรถจะเข้าเทียบท่าที่จุดจอดดอยติและสถานีขนส่งผู้โดยสารจังหวัดลำพูน หรือเดินทางจากรถโดยสารระยะสั้นสาย ลำพูน-บ้านธิ, เชียงใหม่-ลำพูน ฯลฯ
* ทางอากาศ สามารถเดินทางมาลงที่ท่าอากาศยานนานาชาติเชียงใหม่ได้ ที่ท่าอากาศยานนานาชาติเชียงใหม่มีรถโดยสารปรับอากาศเข้ามาลำพูน และมีรถแท็กซี่ให้บริการอยู่
* ทางรถไฟ รถไฟสายเหนือทุกขบวนจอดที่สถานีรถไฟลำพูน สามารถนั่งรถไฟมาลงที่สถานีรถไฟลำพูนได้ ซึ่งอยู่ไม่ไกลจากตำบลบ้านกลาง

## การศึกษา
* สถานศึกษาในตำบลบ้านกลาง มีดังนี้
** โรงเรียนวัดขี้เหล็ก
** โรงเรียนบ้านประตูโขง
* สถานศึกษาในสังกัดสำนักงานคณะกรรมการการอาชีวศึกษา
** วิทยาลัยการอาชีพป่าซาง สาขาลำพูน
* สถานศึกษาเอกชน
** โรงเรียนธนรัตน์วิทยา
* สถานศึกษาในสังกัดเทศบาลตำบลบ้านกลาง
** โรงเรียนเทศบาล ๑ บ้านกลาง 
** ศูนย์พัฒนาเด็กเล็กเทศบาลตำบลบ้านกลาง

## อ้างอิง

## แหล่งข้อมูลอื่น
* เว็บไซต์เทศบาลตำบลบ้านกลาง

บ้านกลาง
หมวดหมู่:อำเภอเมืองลำพูน
บ้านกลาง
บ้านกลาง